Predkladacia správa

	Predkladaný návrh Plánu práce vlády SR na rok 2006 (plán) je spracovaný na základe návrhov jednotlivých ministerstiev, ostatných orgánov štátnej správy a ďalších inštitúcií.

	Návrh plánu je predkladaný po zapracovaní pripomienok uplatnených v medzirezortnom pripomienkovom konaní.

	V medzirezortnom pripomienkovom konaní, ktoré sa konalo v období od 1. decembra 2005 do 9. decembra 2005, sa zúčastnilo 29 subjektov štátnej správy a inštitúcií, z ktorých 20 nemalo pripomienky. Návrh neobsahuje úlohy, ktoré vyplývajú zo zákonov, boli už uložené uzneseniami vlády Slovenskej republiky a úlohy, ktoré boli navrhované ako informácie pre vládu. Vyhodnotenie medzirezortného pripomienkového konania je uvedené v samostatnej prílohe. Návrh plánu sa predkladá bez rozporov.